Sessue Hayakawa

**Sessue Hayakawa** (født 10. juni 1889 i Japan, død 23. november 1973 i Tokyo) var en japansk-amerikansk skuespiller som spilte hovedrollene i en rekke amerikanske, japanske, franske, tyske og britiske filmer. 

Hayakawa fikk sprengt en trommehinne mens han drev med dykking i en lagune i Japan. Hans far var offiser i den japanske marinen og forventet at sønnen skulle begynne en karriere i marinen. Men Hayakawa klarte ikke de krevende fysiske kravene som var nødvendig for å komme gjennom sjøkrigsskolen. Da Hayakawa ikke klarte å komme inn i marinen ble forholdet til faren hans mer anstrengt og det førte til at den unge Hayakawa forsøkte å begå seppuku eller et tradisjonelt rituelt selvmord. For å opprettholde sin families samurai-tradisjon, knivstakk Hayakawa seg selv i magen mer enn tretti ganger. Hayakawas hund begynte å bjeffe og varslet Hayakawas familie og hans far knuste en dør med en øks og kom akkurat i tide til å redde sønnen.  

Etter å ha kommet til krefter igjen etter selvmordsforsøket begynte Hayakawa ved universitetet i Chicago for å studere politisk økonomi. Hans familie hadde bestemt at hvis Hayakawa ikke kunne bli marineoffiser, så skulle han bli bankmann i stedet. Hayakawa var bosatt i USA fra 1911 til 1923 og igjen fra 1925 til 1931. På slutten av hans andre år med studier ved Universitetet i Chicago, bestemte Hayakawa seg for å avslutte studiene i USA og reise tilbake til Japan. Hayakawa dro til Los Angeles og ventet på at et transportskip til Japan skulle ankomme havnen. Mens han var der besøkte han et teater og ble fascinert av skuespill. Hayakawa var den første og en av få asiatiske aktører som har fått stjernestatus i USA, så vel som i Europa. I 1915 var Hayakawa nesten like godt kjent som Charlie Chaplin og Douglas Fairbanks. Hayakawa var en av de best betalte skuespiller-stjernene i sin tid. Han spilte i over 80 filmer og to av hans filmer står oppført i det amerikanske National Film Registry. Han har spilt både i stumfilmer og snakkefilmer. 

Av hans engelskspråklige filmer, er Hayakawa sannsynligvis mest kjent for sin rolle som den japanske oberst Saito i filmen *[[Broen over Kwai]]*, som han fikk en Golden Globe og en Oscar-nominasjon i kategorien beste mannlige birolle i 1957. Hayakawa kalte denne filmen for høydepunktet av sin karriere. Han har også opptrådt som pirat i Disneys film *[[Skibbrudd i Sydhavet]]* fra 1960. Hayakawas formue og ekstravaganse var legendarisk på denne tiden. Han kjørte en forgylt pierce-Arrow. Hayakawa ble kjent for noen av de villeste festene som ble holdt i Hollywood på denne tiden. En forretningsavtale som gikk dårlig gjorde at Hayakawa forlot Hollywood i 1921. De neste femten årene bodde han i New York, Frankrike, England og Japan. 

I 1924 hadde han en rolle i *The Great Prince Chan* og *The Story of Su* som ble spilt inn i London. I 1925 skrev han romanen *The Bandit Prince* som senere ble et skuespill. For hans mange bidrag til den amerikanske filmindustrien ble Sessue Hayakawa tildelt en stjerne på den legendariske Hollywood Walk of Fame. Stjernen ligger ved 1645 Vine Street i Hollywood, California. I 1989 kom det ut en musikal basert på hans liv.

## Filmografi
* 1959 - Veien til Rio Lama
* 1924 - J’ai tué!
* 1924 - Sen Yan’s Devotion
* 1924 - The Great Prince Shan
* 1923 - La Bataille
* 1922 - Five Days to Live
* 1922 - Det røde krater
* 1921 - Beach of Dreams
* 1921 - Black Roses
* 1921 - The First Born
* 1921 - The Swamp
* 1920 - The Beggar Prince
* 1920 - The Brand of Lopez
* 1920 - The Devil’s Claim
* 1920 - Li Ting Lang
* 1920 - An Arabian Knight
* 1919 - Bonds of Honor
* 1919 - The Courageous Coward
* 1919 - The Dragon Painter
* 1919 - The Gray Horizon
* 1919 - The Tong Man
* 1919 - A Heart in Pawn
* 1919 - His Debt
* 1919 - The Illustrious Prince
* 1919 - The Man Beneath
* 1918 - The Bravest Way
* 1918 - The Temple of Dusk
* 1918 - The White Man’s Law
* 1918 - The City of Dim Faces
* 1918 - The Hidden Pearls
* 1918 - His Birthright
* 1918 - Et blodoffer
* 1918 - Banzai
* 1917 - The Bottle Imp
* 1917 - The Call of the East
* 1917 - Each to His Kind
* 1917 - Forbidden Paths
* 1917 - Hans store drøm
* 1917 - The Jaguar’s Claws
* 1917 - I hemmelig tjeneste
* 1916 - Alien Souls
* 1916 - The Honorable Friend
* 1916 - The Soul of Kura San
* 1916 - The Victoria Cross
* 1915 - Temptation
* 1915 - After Five
* 1915 - The Cheat
* 1915 - The Chinatown Mystery
* 1915 - The Secret Sin
* 1914 - The Geisha
* 1914 - The Last of the Line
* 1914 - A Relic of Old Japan
* 1914 - The Typhoon
* 1914 - The Wrath of the Gods

## Referanser


## Eksterne lenker
*